Al Quie

Albert Harold Quie (1923–2023) var en amerikansk politiker. Han var medlem av Representantenes hus fra 1958 til 1979 og guvernør i Minnesota fra 1979 til 1983, som representant for Det republikanske parti. I 1974 vurdert av republikanerne som visepresident for president Gerald Ford.

Liv og virke

Bakgrunn
Han kom fra en norsk-amerikansk slekt. Foreldrene var Albert Knute Quie og Nettie Jacobson. Farfaren Halvor Kvie utvandret fra Flå i Hallingdal og ryddet en gård i Rice County i Minnesota. Han kjempet i den amerikanske borgerkrigen og ble tillitsmann ved St. Olaf College, som ble etablert av norske lutheranere. Han var også politisk interessert, som sin sønnesønn. 

Al Quie vokste opp på slektsgården.

Han tjenestegjorde i flyvåpenet under den andre verdenskrig. Deretter studerte han ved St. Olaf College, hvor han også møtte Gretchen Hansen (1927–2015), som ble kjent som kunstner. De giftet seg i 1948 og overtok hans slektsgård. Han ble også lønnet sekretær for skolestyret.

Politiker
Quie representerte Rice County i Minnesotas delstatssenat fra 1955 til 1958. I 1958 døde kongressrepresentanten August H. Andresen. Al Quie ble valgt til å etterfølge ham. 

Kongressmann i Washington februar 1958 til januar 1979: Han kom til å representere det sørøstlige Minnesota i Representantenes hus i Kongressen i 21 år. Han bidrog til føderale bevilgninger til fremfor alt skolevesenet. Han var en dyktig kompromissmaker og nøt bred tillit, og han ble etter Watergate-skandalen i 1974 vurdert av republikanerne som visepresident for president Gerald Ford.

Guvernør for delstaten Minnesota januar 1979 til  januar 1983: I 1979 gikk Quie fra Kongressen og til guvernørvervet i Minnesota, etter Rudy Perpich. Delstaten slet med budsjettunderskudd, men Quie klarte å inngå et budsjettforlik med DFL-flertallet i delstatsforsamlingen. Han stilte ikke til gjenvalg, men fortsatte i høy alder å engasjere seg innen Det republikanske parti. Han ble etterfulgt som guvernør av Perpich, samme politier som han selv hadde overtatt vervet fra.

Han var en aktiv lutheraner som hadde tillitsverv i Evangelical Lutheran Church in America.

Etter John Malcolm Pattersons død i juni 2021 var Al Quie den eldste levende amerikanske (eks-)guvernør.

Albert H. Quie døde den 18. august 2023 i sitt hjem i Wayzata i Minnesota, én måned før han ville ha fylt hundre år.

Referanser

Eksterne lenker 

Kongressrepresentanter fra Minnesota
Guvernører i Minnesota
Personer fra USA av norsk opphav
Personer fra Rice County i Minnesota